Rolv Wesenlund

Rolv Helge Wesenlund (1936–2013) var en norsk komiker, plateprodusent, sanger og skuespiller. Han spilte tittelrollen i musikalen og filmene om  Bør Børson og figuren Marve Fleksnes i TV-serien Fleksnes.

Karriere 
I sin ungdom var han jazzmusiker (klarinett) og vant NM i jazz to ganger. Han ble engasjert som jazzjournalist for NRK med eget jazzmagasin, og var jazzspaltist i Dagbladet. Wesenlund ble kjent på TV allerede i 1960-årene med serien Og takk for det fra 1969. Der spilte han sketsjer sammen med Harald Heide-Steen jr. (duoen Wesensteen), Gunnar Haugan, Kirsti Sparboe og Kari Simonsen. I serien presenterte de sketsjene Supperådet, Hos tannlegen og Doble Fustasjeopphengsforkoplinger, som har blitt klassikere i norsk fjernsynshistorie. Serien ble utgitt som en bestselgende plate, og det ble også laget en svensk versjon som ble like populær som den norske. Wesenlund opptrådte også i den svenske underholdningsserien Publikfriarna (1968–1970) og i det svenske lystspillet Skärgårdsflirt i 1972. 

Fra 1964 var han revyforfatter og skuespiller med lengre engasjementer ved blant annet Chat Noir, ABC-Teatret, Oslo Nye Teater og Det Norske Teater. Med bakgrunn som skribent i flere aviser og som frilans-jazzmedarbeider i NRK, ble han i slutten av 1950-årene innspillingssjef hos Philips og hos Arne Bendiksen AS 1964–1965. Som innspillingssjef hos Philips var Wesenlund blant annet ansvarlig for den korte, tidlige satsingen i Bergen i 1960-årene, Bergen Beat. Dette var et forsøk på å lansere norske grupper innen sjangeren man den gang kalte «piggtrådmusikk». Han skrev også sangtekster, blant annet Twist it (1962). 

Fra 1966 var Wesenlund i en tid programsekretær i NRK. Sammen med andre unge, fremadstormende menn med stor entusiasme for det nye fjernsynsmediet (som Harald Heide-Steen jr, Harald Tusberg, Bengt Calmeyer og den svenske regissøren Bo Hermansson) etablerte han en opprørsk og, med datidens øyne, ganske bøllete type underholdning. I TV laget de Kunden har alltid rett, en parodi på samtidige TV-programmer, og i radioen de legendariske Telefonrøret og Hørerøret, som gjorde suksess på plate. På restaurant Cecil i Oslo hadde de i 1965 den nyskapende revyen Lysthuset, nå med Elsa Lystad og Karin Krog med på laget. Wesenlund var speaker i den snodige radioserien Radio Skagerak, som ble en populær LP på Triola. Hans mest markante tidlige kreasjon var Feriebiskop Fjertnes, med platen Feriebiskop Fjertnes slår til igjen som ble en bestselger i 1968. 

Wesenlund hadde en rekke hovedroller i ulike teateroppsetninger, som i Charlies Tante på Det norske teatret i 1994. Den var så populær at den ble flyttet til Chateau Neuf, oversatt til riksmål og filmatisert for TV. Han var Leopold i Sommer i Tyrol i Oslo, Århus og København, og i 1987 var han homofil dragartist i Jerry Hermans La Cage aux Folles på Chateau Neuf.

Innen film hadde han hovedroller i kjente klassikere som Norske byggeklosser, Den siste Fleksnes, Bør Børson jr. og Mannen som ikke kunne le.

Rolv Wesenlund hadde også sitt eget talkshow (Wesenstund), som først gikk på Norsk TV1 og senere på TVNorge. I seinere år var Rolv Wesenlund en av frontfigurene for Seniorsaken.

I forbindelse med hans 60-årsdag i 1996 sendte NRK1 portrettprogrammet Rolv, som ble sett av over en million mennesker.

Rolv Wesenlunds siste opptreden var i adventskalenderen Den unge Fleksnes, som ble sendt på TVNorge julen 2010. Her spilte han Marve Fleksnes i drømmesekvenser mot den unge Fleksnes (spilt av Reidar Fredrik Frydenlund).

Rolv Wesenlund ble bisatt på statens bekostning den 29. august 2013. 

En posthum biografi skrevet av Per Haddal avslørte at Wesenlund slet med sceneskrekk og sosial angst gjennom karrieren.

Privatliv 
Wesenlund bodde på Frogner terrasse i Oslo, men de siste årene bodde han også flere måneder i året i Cannes i Frankrike. Han var gift med Ruth og hadde tre barn; en av dem er skuespilleren Mette Wesenlund. Wesenlund var frimurer og hadde VI. grad da han døde.

Priser og utmerkelser (utvalg) 
 1978 – Leonardstatuetten
 1985 – Årets Ølhund
 1989 – Leif Justers ærespris
 1995 – Lytterprisen 
 1995 – Vestfold fylkeskommunes Kunstnerpris
 1996 – Ridder av 1. klasse av St. Olavs Orden
2001 - Ridder Ordines Pour la Pulpite og Ordines equestres maiestatis Mastodontis, tilknyttet Norges Tannlegehøyskole/Det odontologiske fakultet, Universitetet i Oslo
 2002 – Amandaprisens Hederspris 
 2002 – Hedersprisen under Gullruten
 2003 – Hedersprisen under Komiprisen 2003 
 2011 – Wenche Foss' ærespris

Filmografi 
Roller i filmer og TV-serier
 1966: How I Became an Art Collector Without Really Trying
 1966: Hurra for Andersens!, «Hermansen»
 1967: Liv
 1967 Jungelboka (originaltittel The Jungle Book)
 1968: Mannen som ikke kunne le
 1969: Fremad marsj! (NRKs bidrag til Underholdningsfestivalen i Montreux)
 1969: Tipp topp – Husmorfilmen høsten 1969
 1970: Douglas, «Douglas»
 1972: Norske byggeklosser (flere utgivelser), en rekke forskjellige roller
 1972: Kjære Husmor
 1972: Ture Sventon - Privatdetektiv, «Muhammed»
 1972, 1974, 1976, 1982, 1988:  Fleksnes (Fleksnes Fataliteter).
 1974: Bør Børson Jr., «Bør Børson jr.»
 1974: Den siste Fleksnes, «Marve Fleksnes»
 1974: Ungen «Gjendøperen»
 1976: Bør Børson II, «Bør Børson»
 1978: Firmaskogturen (originaltittel Firmaskovturen)
 1978: Picassos eventyr (originaltittel Picassos äventyr...tusen kärleksfulla lögner) – «Edvard Grieg som elektriker»
 1981: Den grønne heisen, «Fredrik Borkmann»
 1981: Göta Kanal - eller hvem dro ut proppen? (originaltittel Göta Kanal – eller vem drog ur proppen?), «Nordmannen Ole»
 1981: Seks barn på flukt (originaltittel Barna från Blåsjöfjället), «Norsk sjåfør»
 1982: Henrys bakværelse, «Kunde 1»
 1982: Olsenbandens aller siste kupp, «Inspektøren»
 1984: SK917 har nettopp landet, «Roland Marthiniussen»
 1985: Deilig er fjorden!, «Terje Svahberg»
 1990: Camping
 1992: Ute av drift, «Reidar Willien»
 1994–2000: Wesenstund (programleder)
 1994: Fredrikssons fabrikk - The movie, «Nilsen»
 1997: Og takk for det – Wesensteen 2002: Himmelen kan vente (Fleksnes 1 – Jubileumsutgave av Fleksnes Fataliteter), «Marve Fleksnes»
 2006: Rolv 70 (Mange forskjellige klipp fra hans opptredener i anledning hans 70-årsdag.) 2006: Wesensteen (Opptredener i Wesensteen sammen med Harald Heide-Steen jr.)
 2010: Den unge Fleksnes (Opptreden som Fleksnes i drømmesekvenser sammen med den unge Fleksnes (Reidar Fredrik Frydenlund))

Bibliografi 
 Leif Sonells 1. lesebok (1967) (med Bengt Calmeyer og Harald Heide Steen jr.)
 Ja, nå skriver også jeg BOK (1968)
 Livet er ikke bare en lek, Det er også en dans på roser (1982)
 Du verden : fortellinger bakvaskelser stiler og skrivelser 1983–1985 (1985) ISBN 9788254500743
 Den bakvendte skikk og bruk boken (1986) (Hovedforfatter Johan Helmertz)

Diskografi 
 Radio Skagerak slår igjennom (Triola, 1965) 
 The Sound of Gjøk and Sisik, med Harald Heide-Steen jr.(Camp, 1967) 
 Livaktig at the Kaffistova, med Harald Heide Steen jr. (Camp, 1968) også utgitt som Live at Kaffistova
 Feriebiskop Fjertnes slår til igjen, med Harald Heide Steen jr. (Camp, 1968) 
 Og takk for det, med Harald Heide Steen jr. (Camp, 1970) 
 Hjertelig tilstede, med Harald Heide Steen jr. (Camp, 1971) 
 I full bredde, med Harald Heide Steen jr. (1971)
 Bør Børson jr. (Polydor, 1972) originalcast
 Jungelboken (Disneyland, 1972) studiocast
 Telefonrør (1973) 
 Blodgiveren (Polydor, 1973) 
 Fleksnes fataliteter (Polydor, 1976) 
 Jeppe (Polydor, 1976) originalcast
 Portrett av en klovn (Polydor, 1976) 
 Saturday Night at the Campingplass (1976) 
 Bør Børson 2 (1976)
 Solstreif (Camp, 1979) 
 Det er ingen skam å snu, med Harald Heide Steen jr. og Ole Paus (Geilokameratene)  (Zarepta, 1980)
 Over grensen (1982)
 Musicalen Oliver (1992)
 På tur med Fleksnes & Modern (1993)
 WesenSteen (NorDisc, 1994) samleplate 2CD
 Wesensteen 2 (NorDisc, 1995) samleplate 2CD
 Jubileumskavalkade (NorDisc, 1996) samleplate

Singler 
 Telefonrør – 2 god jul – spill selv (1967)
 Telefonrør No 1 "Dimme"-festen/Garderobeskapet (1967)
 Telefonrør No 3: Hvilket nummer ringer de...? (1968)
 Dus-rør (1968)
 Telefonrør No 4 (1968)
 Ti gledet seg – en rusla hjem/Funksjonærens jul (1968)
 Erotikk og musikk (1968) med Rolf Just Nilsen
 En blå blå nellik/Hengende haver (1969) med Wenche Myhre
 God tul (1971)
 Börs song/Æ kjinne ein kar (1972)
 Kjøttkakpolkan/Fårikålvise (1973)
 Sommer over kjølen (1992)
 Hos tannlegen (Volvo Sonet) (1995) med Harald Heide-Steen jr.

Andre plateutgivelser 
 Alf Cranner: Fiine antiquiteter (1964)
 Platetreff med 11 norske artister (1970)
 I godt selskap med.... (1973)
 Norsk på treff 2 (1973)
 EMI Norsktopper (1973)
 Arthur Arntzen: Ja, du Oluf (1973)
 Den norske stjerneparaden (1974)
 Norsk på topp 3 (1977)
 Eikholtplaten - Aksjon døv blind (1977)
 Harald Heide-Steen jr.: Munnskold over alle grenser (1979)
 Jeg har mitt hjerte i Oslo (1979)
 Dagbladets sommerkassett: Alltid foran (1979)
 Ingen skam å snu (1980)
 Ridderrennet (1980)
 På gang 7 (1982)
 White Christmas (1986)
 Norske filmklassikere (1993)
 Fine norske sommerlåter 1 (1993)
 Fine norske sommerlåter 2 (1994)
 Kirsti Sparboe: Ikke stå og frys, 46 høydepunkter 1964-94 (1994)
 Fine norske låter 1 (1994)
 Fine norske låter 2 (1994)
 Norske ballader - 19 norske klassikere (1994)
 Det beste fra Musikkspill i Norge (1995)
 Hassan: Live at Budokan (1997)
 Dagbladet - Det beste fra Dagblad-kassettene gjennom 20 år (1997)
 Det beste av Norsk musikk 1973-1977 (1998)
 Nordmenn er gale (1999)
 Norske viseperler (2000)
 Tande-P: Mine favoritter (2000)
 Salhuskvintetten: Olkabilamo 20 beste (2000)
 Folk skal trives - Revyviser og sketsjer med tekster av Alfred Næss (2000)
 Reiseradioens sommerklassikere (2001)
 Våre beste sommerlåter (2002)
 Gunnar Haugan: Hørerøret (2006)
 Svenske humorklassikere (2009)
 Den unge Fleksnes - en drøm om jul: Marves juleradioshow (2010)
 Norske latterperler - 16 humorklassikere (2011)

Se også 
 Dodraugen

Referanser

Litteratur 
 Per Egil Hegge (2014): Rolv Wesenlund ...og takk for det!. ISBN 9788282056403

Eksterne lenker 
Klipp fra Fleksnesepisoden "Ensom"
 Livet er godt – og det må vi si fra om! – intervju i «Vi over 60»
 Biografi som H. C. Andersen-ambassadør 
 Nrks portrett til 75årsdagen 2011
 
 
 

Vinnere av Gullrutens hederspris
Amandakomiteens Ærespris
Lytterprisen
Riddere av 1. klasse av St. Olavs Orden
Norske komikere
Norske skuespillere
Norske journalister
Norske jazzklarinettister
Norske frimurere
Programledere for TVNorge
Programledere for NRK
Jazzjournalister
Personer fra Horten kommune